**พัฒนาระบบการจัดการที่ดินของรัฐ**

**ให้มีประสิทธิภาพเกิดประโยชน์สูงสุด**

|  |  |  |  |  |
| --- | --- | --- | --- | --- |
| เป้าประสงค์ | 1.1 | ที่ดินของรัฐมีแนวเขตที่ชัดเจน มีความครบถ้วนถูกต้อง ใช้ประโยชน์ในการบริหารจัดการประเทศได้อย่างคุ้มค่า | 1.2 | ที่ดินของรัฐได้รับการบริหารจัดการ  และนำไปใช้เพื่อผู้ด้อยโอกาสอย่างมีประสิทธิภาพ |
| กลยุทธ์ | 1.1.1 | เร่งรัดการออกหนังสือสำคัญสำหรับที่หลวง  ให้ครอบคลุมทั่วประเทศ | 1.2.1 | พัฒนาระบบการบริหารจัดการที่ดินเพื่อขยายโอกาสให้แก่ผู้ด้อยโอกาสทั่วประเทศ ได้มีที่ดินทำกินและที่อยู่อาศัย เพื่อให้เกิดการกระจายการถือครองที่ดินอย่างเป็นธรรมและยกระดับคุณภาพชีวิตให้ดีขึ้น |
|  | 1.1.2 | ปรับปรุงฐานข้อมูลและสารสนเทศที่ดิน  สาธารณประโยชน์ให้ถูกต้องครบถ้วน  เป็นปัจจุบัน เพื่อนำไปใช้ในการบริหาร  จัดการอย่างมีประสิทธิภาพและ  เกิดประโยชน์สูงสุด |  |

|  |  |  |
| --- | --- | --- |
| ผลการค้นหารูปภาพสำหรับ เป้าหมาย icon โหลด **เป้าประสงค์ที่ 1.1** | | **ที่ดินของรัฐมีแนวเขตที่ชัดเจน มีความครบถ้วน ถูกต้อง ใช้ประโยชน์ในการบริหารจัดการประเทศได้อย่างคุ้มค่า** |
|  |  |  |
| **หลักการและเหตุผล** | | การบริหารจัดการที่ดินของรัฐให้มีประสิทธิภาพและเกิดประโยชน์สูงสุด ในส่วนของที่ดินอันเป็นสาธารณสมบัติของแผ่นดินประเภทพลเมืองใช้ร่วมกันมีหนังสือสำคัญสำหรับที่หลวงครบถ้วนทุกแปลง มีแนวเขตที่ชัดเจนแน่นอนสามารถตรวจสอบได้ และป้องกันการบุกรุก หรือยึดถือครอบครองที่ดินของรัฐ ตามระเบียบสำนักนายกรัฐมนตรี ว่าด้วยมาตรฐานระวางแผนที่และแผนที่รูปแปลงที่ดินในที่ดินของรัฐ พ.ศ. 2550 ข้อ 10 กำหนดให้ส่วนราชการ ซึ่งมีหน้าที่จัดทำแผนที่แสดงแนวเขตที่ดินที่กำหนดตามกฎหมาย หรือมติคณะรัฐมนตรี เพื่อจัดสงวนหรือรักษาที่ดินของรัฐ ออกหนังสือสำคัญสำหรับที่หลวง ออกหนังสืออนุญาตให้เข้าทำประโยชน์ หนังสืออนุญาตให้อยู่อาศัย หนังสือแสดงการทำประโยชน์ หรือหนังสืออนุญาตในลักษณะอื่นใดที่ทางราชการออกให้แก่เอกชน เพื่อให้ใช้ประโยชน์ในที่ดินได้ภายในระยะเวลาที่กำหนด และดำเนินการอื่นใดในลักษณะทำนองเดียวกัน เป็นผู้ดำเนินการจัดทำระวางแผนที่และแผนที่รูปแปลงที่ดินในที่ดินของรัฐให้เป็นไปตามกฎหมาย |
|  | |  |
| **วัตถุประสงค์** | | 1. เพื่อแก้ไขปัญหาความมั่นคงของประเทศทั้งด้านการเมือง เศรษฐกิจ และสังคม  อันเป็นผลมาจากความไม่ชัดเจนของตำแหน่ง และขอบเขตของที่ดินของรัฐบาล  ประเภทพลเมืองใช้ร่วมกัน  2. เพื่อให้ที่ดินสาธารณประโยชน์ทุกแปลงมีขอบเขตที่ชัดเจน ถาวร และมีหนังสือ  สำคัญสำหรับที่หลวงแสดงเขตที่ดินไว้เป็นหลักฐานให้แล้วเสร็จโดยเร็ว อันจะทำ  ให้การคุ้มครองดูแลรักษาที่ดินสาธารณประโยชน์เป็นไปอย่างมีประสิทธิภาพ  3. เพื่อนำแผนที่รูปแปลงที่ดินที่มีการแสดงขอบเขตและตำแหน่งที่ดินนำมา ตรวจสอบและใช้อ้างอิงในการปรับระวางแผนที่และแผนที่รูปแปลงที่ดินให้เป็น ไปตามมาตรฐานที่กำหนด  4. เพื่อนำแผนที่รูปแปลงที่ดินในที่ดินของรัฐมาลงที่หมายในระวางแผนที่มาตรฐาน ได้ครบทุกแปลง  5. เพื่อจัดทำแผนที่การทับซ้อนแนวเขตที่ดินของรัฐของหน่วยงานในคณะกรรมการ กำหนดมาตรฐานระวางแผนที่และแผนที่รูปแปลงที่ดินในที่ดินของรัฐ (กมร.) และพิจารณาแก้ปัญหาการทับซ้อน และปรับปรุงแนวเขตที่ดินของรัฐให้มี แนวเขตที่ชัดเจน  6. เพื่อศูนย์ข้อมูลแผนที่รูปแปลงที่ดิน สามารถนำแผนที่รูปแปลงที่ดินของรัฐลงใน ระวางแผนที่ระบบภูมิสารสนเทศได้  7. เพื่อให้ที่ดินของรัฐมีแนวเขตที่ชัดเจนสามารถแก้ไขปัญหาการบุกรุกลดข้อพิพาท เกี่ยวกับแนวเขตที่ดิน |
|  |  |  |
| **ผลที่คาดว่าจะได้รับ** | | 1. ที่ดินของรัฐอันเป็นสาธารณสมบัติของแผ่นดินประเภทพลเมืองใช้ร่วมกัน  มีหนังสือสำคัญสำหรับที่หลวงครบถ้วนทุกแปลง ที่ดินสาธารณประโยชน์มี  หลักเขตที่ดิน หลักเขตที่สาธารณประโยชน์ และแผ่นป้ายชื่อที่สาธารณประโยชน์  ปรากฏในพื้นที่แปลงที่ดิน แสดงให้ทราบถึงตำแหน่งที่ตั้งขอบเขตที่ชัดเจนของ  รูปแผนที่และเนื้อที่ ลดข้อพิพาทเกี่ยวกับแนวเขตที่ดินสาธารณประโยชน์และ  การบุกรุก หน่วยงานที่มีอำนาจดูแลรักษา ตลอดจนราษฎรจะได้รู้ขอบเขตที่  ชัดเจน แน่นอน และสามารถใช้ประโยชน์ตามสภาพการใช้ในที่ดิน  สาธารณประโยชน์แปลงนั้นๆ ได้  2. สามารถนำข้อมูลไปตรวจสอบ และใช้อ้างอิงในการปรับระวางแผนที่และแผนที่  รูปแปลงที่ดินในที่ดินของรัฐ ให้เป็นไปตามมาตรฐานที่กำหนดไว้ในระเบียบ  สำนักนายกรัฐมนตรี ว่าด้วยมาตรฐานระวางแผนที่และแผนที่รูปแปลงที่ดินใน  ที่ดินของรัฐ พ.ศ. 2550 และเพื่อให้ศูนย์ข้อมูลแผนที่รูปแปลงที่ดิน นำข้อมูลมา  จัดทำฐานข้อมูลในระบบภูมิสารสนเทศ (GIS)  3. ข้อมูลรูปแปลงที่ดินของรัฐในความรับผิดชอบของกรมที่ดินเป็นระบบดิจิทัล  และมีข้อมูลรูปแปลงของรัฐในระบบภูมิสารสนเทศของทุกหน่วยงาน ตรงตาม  มาตรฐานที่ กมร. กำหนด  4. มีฐานข้อมูลแผนที่ใช้แก้ไขปัญหาความซ้ำซ้อนในเรื่องแนวเขตที่ดินของรัฐกับรัฐ  และรัฐกับเอกชน |
|  | |  |
| **การติดตามประเมินผล** | | 1. หัวหน้างานรังวัดออกหนังสือสำคัญสำหรับที่หลวง และ/หรือ หัวหน้าฝ่ายรังวัด เพื่อออกหนังสือสำคัญสำหรับที่หลวง และ/หรือ ผู้อำนวยการส่วนคุ้มครองที่ดิน ของรัฐ และ/หรือ ผู้อำนวยการสำนักจัดการที่ดินของรัฐ ออกไปตรวจติดตาม การปฏิบัติงานรังวัดในพื้นที่จังหวัดตามโครงการรวมทั้งประสานขอความร่วมมือ จากสำนักงานที่ดินท้องที่ในการติดตามเร่งรัดการปฏิบัติงานตลอดจนให้ คำปรึกษา แนะนำ รับทราบปัญหาและอุปสรรคที่จะเกิดขึ้นในขณะปฏิบัติงาน รังวัดฯ เพื่อหาแนวทางแก้ไขต่อไป พร้อมทั้งประเมินผลการปฏิบัติงาน อย่างน้อย พื้นที่ละ 1 ครั้ง  2. รองอธิบดีที่อธิบดีมอบหมายไปตรวจ ผู้อำนวยการสำนักจัดการที่ดินของรัฐหรือ ผู้อำนวยการส่วนคุ้มครองที่ดินของรัฐ ติดตามเพื่อรับทราบและแก้ไขปัญหา ตามที่เห็นควร  3. รายงานผลการปฏิบัติงานและส่งใบสำคัญเบิกจ่ายให้เสนอผ่านเจ้าพนักงานที่ดิน จังหวัด/สาขา เพื่อรายงานให้กรมที่ดินทราบเป็นประจำทุกเดือน  4. ศูนย์ข้อมูลแผนที่รูปแปลงที่ดินมีการติดตามผลการดำเนินงานตามกิจกรรมทำการ  เปรียบเทียบกับเป้าหมายที่กำหนดไว้ และรายงานผลการดำเนินงานเพื่อให้  ผู้บริหารทราบเป็นประจำทุกเดือน และจัดการประชุมคณะกรรมการกำหนด  มาตรฐานระวางแผนที่และแผนที่รูปแปลงที่ดินในที่ดินของรัฐ (กมร.) เพื่อติดตาม  ความก้าวหน้าในการดำเนินงาน |
|  |  |  |
| **โดยแยกรายละเอียด ผลผลิต/แผนงาน/โครงการ/กิจกรรม ของแต่ละกลยุทธ์ ได้ดังนี้** | | |
|  | |  |
| **o กลยุทธ์ที่ 1.1.1** | | **เร่งรัดการออกหนังสือสำคัญสำหรับที่หลวงให้ครอบคลุมทั่วประเทศ** |
|  | |  |
| **ผลผลิต** | | **ที่ดินของรัฐที่ได้รับการบริหารจัดการ** |
| **🢖 กิจกรรมหลัก 1** | | **รังวัดออกและตรวจสอบหนังสือสำคัญสำหรับที่หลวงและควบคุมคุ้มครองที่ดินของรัฐ** |
|  | |  |
| **กระบวนงาน** | | 1) รังวัดออกและตรวจสอบหนังสือสำคัญสำหรับที่หลวง  2) ควบคุมที่ดินของรัฐ  3) คุ้มครองที่ดินของรัฐ |
|  | |  |
| **ตัวชี้วัด : เชิงปริมาณ** | | จำนวนแปลงที่ดินของรัฐที่ได้รับการรังวัดเพื่อออกและตรวจสอบหนังสือสำคัญสำหรับที่หลวง จำนวน 1,000 แปลง |
| **: เชิงคุณภาพ** | | ที่ดินของรัฐที่ออกหนังสือสำคัญสำหรับที่หลวงแล้วมีการดูแลรักษาและใช้ประโยชน์อย่างเหมาะสม ไม่น้อยกว่า ร้อยละ 80 |
|  | |  |
| **พื้นที่ดำเนินการ** | | ดำเนินการในพื้นที่ 7 จังหวัด  จังหวัดขอนแก่น นครพนม นครราชสีมา ร้อยเอ็ด เลย หนองคาย และจังหวัดอุบลราชธานี |
|  | |  |
| **งบประมาณที่ได้รับ** | | **91,609,400 บาท** |
|  | | งบบุคลากร 61,732,600 บาท |
|  | | งบดำเนินงาน 29,876,800 บาท |
|  | |  |
|  | |  |
| **หน่วยงานรับผิดชอบ** | | สำนักจัดการที่ดินของรัฐ |
|  | |  |
|  | |  |
|  | |  |
| **o กลยุทธ์ที่ 1.1.2** | | **ปรับปรุงฐานข้อมูลและสารสนเทศที่ดินสาธารณประโยชน์ให้ถูกต้องครบถ้วน เป็นปัจจุบัน เพื่อนำไปใช้ในการบริหารจัดการอย่างมีประสิทธิภาพและ เกิดประโยชน์สูงสุด** |
|  | |  |
| **ผลผลิต** | | **ที่ดินของรัฐที่ได้รับการบริหารจัดการ** |
| **🢖 กิจกรรมหลัก 1** | | **นำเข้าข้อมูลแผนที่รูปแปลงที่ดินของรัฐระบบดิจิทัล** |
|  | |  |
| **กระบวนงาน** | | 1) นำเข้าข้อมูลแผนที่รูปแปลงที่ดินของรัฐในความรับผิดชอบของกรมที่ดิน  2) ตรวจสอบมาตรฐานข้อมูลแผนที่รูปแปลงที่ดินของรัฐของทุกหน่วยงาน ให้เป็นไปตามระเบียบสำนักนายกรัฐมนตรีว่าด้วยมาตรฐานระวางแผนที่และ แผนที่รูปแปลงที่ดินในที่ดินของรัฐ พ.ศ. 2550  3) จัดเก็บข้อมูลแผนที่รูปแปลงที่ดินของรัฐ ในฐานข้อมูลระบบภูมิสารสนเทศ |
|  | |  |
| **ตัวชี้วัด : เชิงปริมาณ** | | จำนวนข้อมูลแผนที่รูปแปลงที่ดินของรัฐที่นำเข้าสู่ระบบดิจิทัล 30,000 แปลง |
| **: เชิงคุณภาพ** | | ฐานข้อมูลรูปแปลงที่ดินของรัฐมีความครบถ้วนและถูกต้องตามมาตรฐาน กมร. ไม่น้อยกว่า ร้อยละ 80 |
|  | |  |
| **พื้นที่ดำเนินการ** | | นำเข้าและตรวจสอบข้อมูลแผนที่รูปแปลงที่ดินของรัฐ ในพื้นที่ที่มีการจัดส่งข้อมูลจากหน่วยงานตามคณะกรรมการ กมร. |
|  | |  |
| **งบประมาณที่ได้รับ** | | **21,234,000 บาท** |
|  | | งบบุคลากร 14,867,000 บาท |
|  | | งบดำเนินงาน 6,367,000 บาท |
|  | |  |
| **หน่วยงานรับผิดชอบ** | | ศูนย์ข้อมูลแผนที่รูปแปลงที่ดิน |
|  | |  |
|  | |  |
| **ผลผลิต** | | **ที่ดินของรัฐที่ได้รับการบริหารจัดการ** |
| **🢖 กิจกรรมย่อย 1** | | **จัดทำแผนที่เพื่อแก้ไขปัญหาการทับซ้อนแนวเขตที่ดินของรัฐ** |
|  | |  |
| **กระบวนงาน** | | 1) นำเข้าข้อมูลแผนที่รูปแปลงที่ดินจากระวางแผนที่ของกรมที่ดินบริเวณที่มีการ ทับซ้อนกัน  2) นำเข้าข้อมูลแผนที่รูปแปลงที่ดินของรัฐที่มีการทับซ้อน จากหน่วยงานของรัฐอื่น  3) จัดทำแผนที่การทับซ้อนแนวเขตที่ดินของรัฐ |
|  | |  |
| **ตัวชี้วัด : เชิงปริมาณ** | | จำนวนระวางแผนที่ที่ได้จัดทำเพื่อการแก้ไขปัญหาการทับซ้อนแนวเขตที่ดินของรัฐ 3,000 ระวาง |
| **: เชิงคุณภาพ** | | กมร. มีข้อมูลแผนที่สำหรับการแก้ไขปัญหาการทับซ้อนแนวเขตที่ดินของรัฐ  ไม่น้อยกว่า ร้อยละ 80 |
|  | |  |
| **พื้นที่ดำเนินการ** | | พื้นที่ทั่วประเทศ |
|  | |  |
| **งบประมาณที่ได้รับ** | | **4,708,400 บาท** |
|  | | งบดำเนินงาน 4,708,400 บาท |
|  | |  |
| **หน่วยงานรับผิดชอบ** | | ศูนย์ข้อมูลแผนที่รูปแปลงที่ดิน |
| **ผลการค้นหารูปภาพสำหรับ เป้าหมาย icon โหลด เป้าประสงค์ที่ 1.2** | | **ที่ดินของรัฐได้รับการบริหารจัดการและนำไปใช้เพื่อผู้ด้อยโอกาสอย่างมีประสิทธิภาพ** |
|  |  |  |
| **หลักการและเหตุผล** | | กรมที่ดินมีภารกิจในการจัดที่ดินตามประมวลกฎหมายที่ดินและนโยบายของรัฐบาลเพื่อแก้ไขปัญหาความยากจน ลดความเหลื่อมล้ำของสังคม โดยจัดที่ดินทำกินและ ที่อยู่อาศัยให้แก่ประชาชนที่ยากจนที่ไม่มีที่ดินทำกินเป็นของตนเอง หรือมีน้อย ไม่เพียงพอ ต่อการประกอบอาชีพพร้อมจัดสร้างสาธารณูปโภคพื้นฐานที่จำเป็น เพื่อเป็นการยกระดับคุณภาพชีวิตและความเป็นอยู่ของประชาชน และเพื่อเสริมสร้างความมั่นคงและความเข้มแข็งของชุมชน และส่งเสริมการมีส่วนร่วมของเครือข่ายอย่างยั่งยืนภายใต้วิถีชีวิตเศรษฐกิจพอเพียง จึงได้ดำเนินการจัดที่ดินทำกินและที่อยู่อาศัยให้แก่ประชาชนตามโครงการพัฒนาเพื่อความมั่นคง โครงการพัฒนาเพื่อความมั่นคงพื้นที่ชายแดนอันเนื่องมาจากพระราชดำริ จังหวัดเชียงใหม่ จังหวัดแม่ฮ่องสอน และจังหวัดตาก โครงการหมู่บ้านป้องกันตนเองชายแดน และโครงการบริหารจัดการการใช้ประโยชน์ในที่ดินสาธารณประโยชน์ที่มีการบุกรุก เพื่อขจัดความยากจนและพัฒนาชนบท โดยนำที่ดินของรัฐมาจัดให้ประชาชนเข้าอยู่อาศัยทำกิน เป็นการ จัดระเบียบการถือครองที่ดินของรัฐและก่อให้เกิดประโยชน์สูงสุด |
|  | |  |
| **วัตถุประสงค์** | | 1. ประชาชนที่ยากจนและไม่มีที่ดินทำกินและที่อยู่อาศัย หรือมีน้อยไม่เพียงพอ  แก่การทำกินให้มีที่ดินทำกินและที่อยู่อาศัยตามสมควรแก่อัตภาพ  2. ประชาชนที่อยู่ในที่ดินของรัฐ ได้รับการจัดระเบียบการถือครองที่ดิน  3. เพื่อแก้ไขปัญหาการบุกรุกที่ดินของรัฐและข้อพิพาทระหว่างรัฐกับประชาชน |
|  | |  |
| **ผลที่คาดว่าจะได้รับ** | | 1. ประชาชนที่ยากจนมีที่ดินทำกินและอยู่อาศัย พร้อมทั้งสาธารณูปโภคพื้นฐาน  ได้แก่ ถนนที่เป็นทางสัญจรระหว่างชุมชนและถนนเข้าสู่ที่ทำเกษตรกรรม  ซึ่งสามารถขนส่งผลผลิตไปจำหน่ายได้สะดวก รวดเร็ว และคุณภาพชีวิตดีขึ้น  2. ลดข้อพิพาทระหว่างรัฐกับราษฎรเกี่ยวกับสิทธิครอบครองที่ดินของรัฐ  3. ราษฎรยอมรับการจัดที่ดินในรูปแปลงรวม |
|  | |  |
| **การติดตามประเมินผล** | | 1. มีการติดตามผลการปฏิบัติงานของทุกหน่วยงานในสังกัดทุกเดือน เป็นประจำ  และวิเคราะห์ผลการดำเนินงาน ปัญหา อุปสรรคที่เกิดขึ้น และรายงานให้  ผู้บริหารได้รับทราบ เพื่อหาแนวทางปรับปรุงแก้ไข  2. กำหนดให้มีการประเมินผล เมื่อโครงการดำเนินมาแล้วครบ 1 ปี เพื่อประเมิน  ผลสัมฤทธิ์ของงาน และวิเคราะห์ผลจากรายงานการปฏิบัติงานที่กำหนด และ  ติดตามผลการปฏิบัติงานเป็นประจำเดือน เพื่อให้ผู้บริหารได้ทราบความคืบหน้า |
|  | |  |
| **โดยแยกรายละเอียด ผลผลิต/แผนงาน/โครงการ/กิจกรรม ของแต่ละกลยุทธ์ ได้ดังนี้** | | |
| **o กลยุทธ์ที่ 1.2.1** | | **พัฒนาระบบการบริหารจัดการที่ดินเพื่อขยายโอกาสให้แก่ผู้ด้อยโอกาสทั่วประเทศได้มีที่ดินทำกินและอยู่อาศัย เพื่อให้เกิดการกระจายการถือครองที่ดินอย่างเป็นธรรม และยกระดับคุณภาพชีวิตให้ดีขึ้น** |
|  | |  |
| **ผลผลิต** | | **ที่ดินของรัฐที่จัดให้แก่ประชาชนที่ยากจน** |
| **🢖 กิจกรรมหลัก 1** | | **จัดที่ดินทำกินและที่อยู่อาศัยให้กับประชาชนที่ยากจน** |
|  | |  |
| **กระบวนงาน** | | • รังวัดทำแผนที่การถือครองที่ดินทำกินและที่อยู่อาศัย  • สร้างสาธารณูปโภคพื้นฐาน เช่น สร้างถนนลำลอง |
| **ตัวชี้วัด : เชิงปริมาณ** | | 1. จำนวนแปลงที่ดินที่ประชาชนได้รับการจัดที่ดินทำกินและที่อยู่อาศัย 4,500 แปลง  2. จำนวนครัวเรือนที่ยากจนที่ได้รับการจัดที่ดินเพื่อเข้าทำประโยชน์และอยู่อาศัย 3,500 ครัวเรือน |
| **: เชิงคุณภาพ** | | ประชาชนที่ได้รับการจัดที่ดินมีความเป็นอยู่ที่ดีขึ้นไม่น้อยกว่า ร้อยละ 80 |
|  | |  |
| **พื้นที่ดำเนินการ** | | ดำเนินการในพื้นที่ 3 จังหวัด ได้แก่ จังหวัดเชียงใหม่ เชียงราย และแม่ฮ่องสอน |
|  | |  |
| **งบประมาณที่ได้รับ** | | **108,698,200 บาท** |
|  | | งบบุคลากร 68,577,900 บาท |
|  | | งบดำเนินงาน 17,625,700 บาท |
|  | | งบลงทุน 22,494,600 บาท |
|  | |  |
| **หน่วยงานรับผิดชอบ** | | สำนักจัดการที่ดินของรัฐ |
|  | |  |
|  | |  |
|  | |  |
| **ผลผลิต** | | **ที่ดินของรัฐที่จัดให้แก่ประชาชนที่ยากจน** |
| **🢖 กิจกรรมหลัก 2** | | **บริหารจัดการการใช้ประโยชน์ที่ดินของรัฐเพื่อแก้ไขปัญหาความยากจน** |
|  | |  |
| **กระบวนงาน** | |  รังวัดวางผังแบ่งแปลงที่ดินทำกินและที่อยู่อาศัย   จัดทำสาธารณูปโภค (ก่อสร้างเปิดป่ากรุยทางงานผิวจราจร และขุดสระน้ำ) |
|  | |  |
| **ตัวชี้วัด : เชิงปริมาณ** | | จำนวนแปลงที่ดินที่ประชาชนได้รับการจัดที่ดินทำกินและที่อยู่อาศัย 2,000 แปลง |
| **: เชิงคุณภาพ** | | ประชาชนที่ได้รับการจัดที่ดิน มีความมั่นใจในที่ดินทำกิน และที่อยู่อาศัยเพิ่มขึ้น ไม่น้อยกว่า ร้อยละ 80 |
|  | |  |
| **พื้นที่ดำเนินการ** | | ครอบคลุมพื้นที่ทั่วประเทศ |
|  | |  |
| **งบประมาณที่ได้รับ** | | **46,430,300 บาท** |
|  | | งบดำเนินงาน 18,295,300 บาท |
|  | | งบลงทุน 28,135,000 บาท |
|  | |  |
| **หน่วยงานรับผิดชอบ** | | สำนักจัดการที่ดินของรัฐ |
|  | |  |
|  | |  |
| **โครงการ** | | **ส่งเสริมและพัฒนาการจัดที่ดินทำกินและที่อยู่อาศัยให้ชุมชนในที่ดินสาธารณประโยชน์ตามนโยบายรัฐบาล** |
| **🢖 กิจกรรมหลัก 3** | | **ส่งเสริมและพัฒนาการจัดที่ดินทำกินและที่อยู่อาศัยให้ชุมชนในที่ดินสาธารณประโยชน์ตามนโยบายรัฐบาล** |
|  | |  |
| **กระบวนงาน** | | 1. ประชุมชี้แจงราษฎรในชุมชนให้เกิดความรู้ความเข้าใจในการรวมกลุ่มเป็นชุมชน  และยอมรับการดำเนินการจัดที่ดินในรูปแปลงรวม  2. ประสานความร่วมมือระหว่างชุมชน และหน่วยงานที่เกี่ยวข้อง เช่น จังหวัด /  อำเภอ /องค์กรปกครองส่วนท้องถิ่น เป็นต้น  3. จัดหาพื้นที่เพื่อนำเข้าคณะกรรมการนโยบายที่ดินแห่งชาติ (คทช.) |
|  | |  |
| **ตัวชี้วัด : เชิงปริมาณ** | | จำนวนพื้นที่สาธารณประโยชน์ในการจัดที่ดินให้แก่ชุมชน 8 แปลง |
| **: เชิงคุณภาพ** | | ประชาชนในชุมชนที่ได้รับการจัดการที่ดิน มีความพึงพอใจ ไม่น้อยกว่า ร้อยละ 80 |
|  | |  |
| **พื้นที่ดำเนินการ** | | พื้นที่ที่ดำเนินการจัดที่ดินสาธารณประโยชน์ในลักษณะแปลงรวมทั่วประเทศ |
|  | |  |
| **งบประมาณที่ได้รับ** | | **1,231,200 บาท** |
|  | | งบดำเนินงาน 1,231,200 บาท |
|  | |  |
| **หน่วยงานรับผิดชอบ** | | สำนักจัดการที่ดินของรัฐ |

|  |  |
| --- | --- |
| **โครงการ** | **สนับสนุน คทช. จังหวัดในการจัดที่ดินทำกินให้ชุมชนตามนโยบายรัฐบาล** |
| **🢖 กิจกรรมหลัก 4** | **สนับสนุน คทช. จังหวัดในการจัดที่ดินทำกินให้ชุมชนตามนโยบายรัฐบาล** |
|  |  |
| **กระบวนงาน** | 1. กำหนดแนวทางในการสำรวจ/ตรวจสอบ และการจัดทำข้อมูลผู้ยากไร้ที่จะได้รับการจัดที่ดินทำกินในลักษณะชุมชนตามนโยบายรัฐบาล  2. ประชุมชี้แจงสร้างความเข้าใจแก่หน่วยงานที่เกี่ยวข้อง เจ้าหน้าที่และประชาชนในพื้นที่เกี่ยวกับการดำเนินงานตามนโยบายของรัฐบาลและคณะกรรมการนโยบายที่ดินแห่งชาติ (คทช.)  3. กำหนดวิธีปฏิบัติงานในการสำรวจ/ตรวจสอบรายชื่อผู้ครอบครองที่ดิน ข้อมูลพื้นฐานและลักษณะการใช้ประโยชน์ในที่ดินของผู้ครอบครองที่ดินแต่ละราย  1. จัดทำบัญชีรายชื่อผู้ครอบครองที่ดิน ผู้ที่ถูกผลักดันและอพยพออกจากพื้นที่ป่า ผู้ที่ได้รับผลกระทบจากการดำเนินงานโครงการของรัฐบาล หรือผู้ยากไร้ไม่มีที่ดินทำกินหรือมีแต่ไม่เพียงพอต่อการดำรงชีพตามแนวทางหลักเกณฑ์ที่ คทช. กำหนด  5. คัดเลือกราษฎรที่อยู่ในหลักเกณฑ์/คุณสมบัติตามที่ คทช. กำหนดให้เข้าทำประโยชน์ในที่ดิน  6. จัดทำสมุดประจำตัวผู้ได้รับการคัดเลือกให้เข้าอยู่อาศัยทำกินในรูปแบบชุมชนตามนโยบายรัฐบาล |
|  |  |
| **ตัวชี้วัด : เชิงปริมาณ** | จำนวนผู้ได้รับการสำรวจเพื่อให้เข้าทำกินในที่ดินตามนโยบายของรัฐบาล 27,384 ราย |
| **: เชิงคุณภาพ** | ผู้ได้รับการสำรวจเพื่อให้เข้าทำกินในที่ดินนโยบายรัฐบาลมีคุณสมบัติสอดคล้องตามที่ คทช. กำหนด ไม่น้อยกว่า ร้อยละ 80 |
|  |  |
| **พื้นที่ดำเนินการ** | พื้นที่เป้าหมายที่ได้ผ่านความเห็นชอบจากคณะกรรมการนโยบายที่ดินแห่งชาติ (คทช.) |
|  |  |
| **งบประมาณที่ได้รับ** | **26,762,000 บาท** |
|  | งบดำเนินงาน 26,762,000 บาท |
|  |  |
| **หน่วยงานรับผิดชอบ** | สำนักจัดการที่ดินของรัฐ |